Split, 4. ožujka 2025.

Odsjek za povijest

Raspisuje se natječaj za upis kolegija „Stručna praksa u nastavnoj bazi“ na *preddiplomskom – diplomskom – integriranom preddiplomskom i diplomskom studiju* , **Filozofskog fakulteta u Splitu,** u ljetnom semestru akademske godine 2024./2025.

Zainteresiranim studenticama/studentima nude se programi u nastavnim bazama:

1. Hrvatski pomorski muzej Split, 1 student/-ica
2. Arheološki muzej, 3 studenta/-ice
3. Književni krug – Marulianum, 4 studenta/-ice

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 12. ožujkom 2025. godine**

Poruka elektroničke pošte s prijavom treba biti naslovljena (Subject) *Stručna praksa*  - naziv nastavne baze.

Prijava treba sadržavati:

* informacije o kandidatu: ime i prezime
* JMBAG
* kontakt (telefon + email)
* motivacijsko pismo (do 500 riječi) - kratak prikaz eventualnog dosadašnjeg iskustva i razlozi odabira određenog programa, nastavne i izvannastavne obveze koje mogu utjecati na obavljanje stručne prakse.

Nepotpune ili neispravno dostavljene prijave neće se razmatrati.

Odabir studenata za realizaciju kolegija Stručna praksa u nastavnoj bazi je eliminacijski te uključuje motivacijsko pismo i razgovor s poslodavcem u nastavnoj bazi.

*Napomene za kandidate:* ECTS bodovi ostvareni ovim kolegijem su dodatni tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*).

Po ostvarenom pravu upisa kolegija, *Obavijest o upisu izbornog predmeta Stručna praksa u nastavnoj bazi* odsječki koordinator dostavlja Službi za poslove studenata i polaznika kako bi se kolegij dodao u upisni list. Upisom kolegija student se obvezuje na obavljanje svih zadaća određenih kolegijem. Stručna praksa mora završiti najkasnije sedam dana prije početka sljedeće akademske godine ili prije prijave obrane završnog/diplomskog rada.

U nastavku dokumenta su radni zadaci za studente, a Silabus kolegija nalazi se u elaboratu studijskog programa na mrežnim stranicama odsjeka.

|  |  |
| --- | --- |
| Studij Odsjek | Preddiplomski i diplomski sveučilišni studij Odsjek za povijest |
| Mjesto stručne prakse u nastavnoj bazi | **Hrvatski pomorski muzej Split** |
| Broj studenata:  | **1** |
| Plan realizacije/opis poslova: | a) upoznavanje s radom Hrvatskog pomorskog muzeja u Splitu, njegovih zbirki pomorskih artefakata, ali i zbirki povijesne pisano-slikovne građe;b) stjecanje uvida u zbirku i sudjelovanje u radu u Dokumentarnoj zbirci (proučavanje pisane i slikovne dokumentarne građe, zbirke mikrofilmova i fotografija) ;c) upoznavanje postupaka i sudjelovanje u katalogizaciji arhivske građe (osnovna obrada i organizacija građe, opis i unos podataka u katalog, digitalizacija i unos podataka);d) upoznavanje s procesima digitalizacije i obrade Zbirke fotografija;e) sudjelovanje u muzejsko-edukativnim i kreativnim radionicama (Priče iz muzeja, More, amfore, brodovi……, Pomorski Split u vrijeme cara Dioklecijana). |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Ivan Matijević. |
| Stručna osoba-mentor u nastavnoj bazi | Petra Radić, viši kustos. |

|  |  |
| --- | --- |
| Studij Odsjek | Preddiplomski i diplomski sveučilišni studij Odsjek za povijest |
| Mjesto stručne prakse u nastavnoj bazi | **Arheološki muzej u Splitu** |
| Broj studenata:  | **3** |
| Plan realizacije/opis poslova: | a) upoznavanje s radom Arheološkog muzeja u Splitu, njegovim stalnim postavom i različitim zbirkama nalaza, njegovim cjelokupnim fundusom te bogatim muzejskim arhivom;b) upoznavanje s pravilima te sudjelovanje u inventorizaciji predmeta u depoima i lapidariju (dokumentacija i obrada muzejskih predmeta, sudjelovanje u katalogizaciji arheoloških nalaza, unos podataka u muzejske baze, fotodokumentacija predmeta, rad s kustosima na osnovnoj identifikaciji i zaštiti nalaza);c) upoznavanje s procesima pripreme i postavljanja izložbe i upoznavanje s izložbenim aktivnostima (pomoć u osmišljavanju izložbenih koncepata i scenarija, sudjelovanje u postavljanju i aranžiranju predmeta u izložbenim prostorima, istraživanje i pisanje popratnih tekstova i znanstvenih materijala, sudjelovanje u osmišljavanju interaktivnih elemenata);d) sudjelovanje u edukacijskim programima i radu s posjetiteljima (pomoć u organizaciji muzejskih radionica za djecu i odrasle poput Što vi tamo kopate?, vođenje posjetitelja kroz stalni postav ili tematske izložbe, sudjelovanje u pripremi materijala za školske grupe i edukativne programe). |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Ivan Matijević. |
| Stručna osoba-mentor u nastavnoj bazi | Nino Švonja, kustos; Vesna Matić, kustos; Antonija Vrbatović, knjižničarka; Luka Donadini, kustos. |

|  |  |
| --- | --- |
| Studij Odsjek | Preddiplomski i diplomski sveučilišni studij Odsjek za povijest |
| Mjesto stručne prakse u nastavnoj bazi | **Književni krug – Marulianum** |
| Broj studenata:  | **4** |
| Plan realizacije/opis poslova: | a) upoznavanje s radom Književnog kruga i centra Marulianum, zbirkom starih izdanja te Marulićevom knjižnicom i sačuvanim rukopisima;b) prikupljanje i sistematizacija povijesne građe o Marku Maruliću (fotografije, audio i video zapisi, znanstvena literatura o piscu);c) stjecanje uvida u proces te sudjelovanje u razmjeni izdanja s domaćim i inozemnim znanstvenim ustanovama, s posebnim osvrtom na arhivske ustanove d) upoznavanje postupaka i sudjelovanje u pripremi izdanja (korektura s posebnim osvrtom na provjeru točnosti povijesnih činjenica) posvećenih Marku Maruliću;e) stjecanje uvida i sudjelovanje u organizaciji godišnjih međunarodnih znanstvenih skupova, izložbi, predavanja, predstavljanja knjiga i drugih programa u sklopu Marulićevih dana;f) stjecanje uvida i sudjelovanje u obilježavanju 1100. godine Hrvatskog kraljevstva te s tom obljetnicom povezanih znanstvenih skupova, predavanja, književnih večeri i izložbi. |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Ivan Matijević |
| Stručna osoba-mentor u nastavnoj bazi | mr. sc. Branko Jozić |